Flere gjengmedlemmer pågrepet for studentforsvinningen i Mexico
- I dag har vi pågrepet dem som organiserte bortføringen av ungdommene, sier riksadvokat Jesús Murillo Karam. Samtidig melder flere lokale medier om at en massegrav har blitt oppdaget på en søppelplass nær byen Cocula, hvor lærerstudentene forsvant. Dette vil imidlertid Murillo ikke kommentere. 43 lærerstudenter forsvant 26. september, etter at politiet hadde åpnet ild mot bussene de satt i. En uke senere ble en massegrav funnet i nærheten. Der ble det funnet 28 lik, og to gjengmedlemmer tilsto å ha drept 17 av de 43 studentene. De fire pågrepne er medlemmer av narkotikabanden Guerros Unidos. Politiet har tidligere pågrepet over 50 mennesker i forbindelse med saken, blant dem titalls politimenn som har tilknytning til samme narkotikabande. KRONIKK:I narkotikakrigens vold Et ordførerpar er også mistenkt for å stå bak bortføringen. ifølge myndighetene har også de bånd til Guerros Unidos.I fjor ble en 20-årig siktet for å ha stått bak minst 79 drap i Mexicos tredje største by, Monterrey. I 2013 oppdaget mexicanske myndigheter tre massegraver i delstatene Jalisco og Michoacan, hvor det totalt ble funnet 54 lik. Narkotikavolden i Mexico har siden 2006 krevd rundt 80.000 liv. I tillegg viser fjorårets tall fra myndighetenes databaser at mer enn 26.000 mennesker er forsvunnet. VG/NTB
Fire nye gjengmedlemmer som var involvert i kidnappingen av 43 studenter i Mexico, ble pågrepet mandag. 43 studenter i Mexico, ble pågrepet mandag.